ग्रामीणों ने मंदिर में पेड़ काट रहे तीन युवकों को पकड़ा
मातंडगांव के मंदिर में खड़े कीकर के पेड़ को काट रहे युवकों को ग्रामीणों ने शुक्रवार देर रात पकड़ लिया। अंधेरे का फायदा उठाते हुए कई युवक फरार होने में कामयाब हो गए। ग्रामीणों ने इसकी सूचना वन विभाग के अधिकारी और बुटाना पुलिस चौकी को दी। ग्रामीणों ने पकड़े गए युवकों को बुटाना पुलिस के हवाले कर दिया। पुलिस का कहना है कि युवकों से पूछताछ की जा रही है। जांच के बाद ही स्थिति स्पष्ट होगी।
ग्रामीण रणबीर, श्रीभगवान, भोलू, सोनू आदि ने बताया कि गांव के कुछ युवकों ने डीजे का काम किया हुआ है। कार्यक्रम निपटाने के बाद युवक शुक्रवार देर रात डीजे गांव में लेकर रहे थे। गांव में स्थित मंदिर के पास उन्हें एक गाड़ी खड़ी हुई दिखाई दी। जिसे देखकर वे रूक गए। गाड़ी के पास खड़े युवकों से खड़ा होने का कारण पूछा तो उन्होंने बताया कि गाड़ी खराब हो गई है। युवकों ने जब गाड़ी को स्टार्ट कराकर देखा तो गाड़ी स्टार्ट हो गई। जिस पर युवकों को शक हो गया। जिस पर उन्होंने कुछ युवकों को मंदिर परिसर में खड़े कीकर का पेड़ काटते हुए देखा। उन्होंने इसकी सूचना ग्रामीणों को दी। कुछ ही देर में ग्रामीणों की भीड़ मंदिर में एकत्रित हो गई। ग्रामीणों को देख कुछ युवक भागने में कामयाब हो गए, जबकि ग्रामीणों ने तीन युवकों को पकड़ लिया और इसकी सूचना पुलिस और वन विभाग के अधिकारियों को दी। सूचना के बाद बुटाना पुलिस चौकी से टीम और वन विभाग से अधिकारी मौके पर पहुंची। ग्रामीणों ने पकड़े गए युवकों को पुलिस को सौंप दिया। ताकि पुलिस उनसे पूछताछ कर सके। वहीं इस मामले में पुलिस का कहना है कि युवकों से पूछताछ की जा रही है। जांच के बाद ही स्थिति स्पष्ट होगी।
{ग्रामीण बाेले, जांच की जाए कहीं अवैध रूप से तो नहीं काटे जा रहे हैं पेड़
मंदिर के अंदर लाउडस्पीकर लगाया हुआ है। जैसे ग्रामीणों को संदिग्ध युवक दिखाई दिए तो उन्होंने अनाउंसमेंट करनी शुरू कर दी और ग्रामीणों को मंदिर परिसर में पहुंचने की अपील की। जिससे पता लगाया जा सके कि परिसर में खड़े पेड़ को किसलिए काटा गया है। इसकी मंजूरी ली हुई है या फिर अवैध तरीके से काटा जा रहा है। ग्रामीणों का कहना है कि यह पहला अवसर नहीं है जब गांव में पेड़ काटा गया है। इससे पहले भी सरकारी पेड़ काटे गए हैं।
मातंड गांव से पेड़ काटने संबंधी सूचना मिली थी। जिसके बाद पुलिस तुरंत गांव में पहुंच गई है। मामले को लेकर कई युवकों से पूछताछ की जा रही है। जांच के बाद ही स्थिति स्पष्ट होगी।’’सुभाष, प्रभारी,बुटाना पुलिस चौकी।
hin_Deva hin_Deva hin_Deva hin_Deva hin_Deva hin_Deva